యువ సమ్రాట్ అక్కినేని నాగచైతన్య లేటెస్ట్ మూవీ ‘యుద్ధం శరణం’ టీజర్ సోషల్ మీడియాలో ఓ పక్క హల్ చల్ చేస్తుంటే మరో పక్క ఈ సినిమా ఫస్ట్ సింగిల్ రిలీజైంది. ఓ ప్రైవేట్ ఎఫ్.ఎం. స్టేషన్ ద్వారా చైతు దీనిని విడుదల చేశారు.కొత్త దర్శకులను పరిచయం చేయడంలో వారాహి చలన చిత్ర పంథానే వేరు. జయాపజయాలతో నిమిత్తం లేకుండా సాయి కొర్రపాటి కొత్తవాళ్ళకు అవకాశం ఇస్తూనే ఉన్నారు. తాజాగా అక్కినేని నాగచైతన్య హీరోగా ఆయన నిర్మిస్తున్న చిత్రం ద్వారా కృష్ణ ఆర్.వి. మరిముత్తును దర్శకుడిగా పరిచయం చేస్తున్నారు. ‘పెళ్ళిచూపులు’ ఫేమ్ వివేక్ సాగర్ సంగీతం అందిస్తున్న ఈ సినిమాకు సంబంధించిన తొలి గీతాన్ని రక్షాబంధన్ కానుకగా విడుదల చేశారు. ఈ మెలోడీ గీతం తనకు వ్యక్తిగతంగా ఎంతో నచ్చిందని చైతు చెబుతున్నాడు.‘యుద్ధం శరణం’ చిత్రంలో నాగచైతన్య సరసన లావణ్య త్రిపాఠి నాయికగా నటిస్తోంది. విశేషం ఏమంటే ఈ డెహ్రాడూన్ చిన్నది ఇప్పటికే చైతు తండ్రి నాగార్జున సరసన ‘సోగ్గాడే చిన్ని నాయనా’లో నటించి అక్కినేని ఫ్యాన్స్కు ఆరాధ్యనాయికగా మారిపోయింది. మరిప్పుడు చైతు-లావణ్య ఆన్ స్క్రీన్ రొమాన్స్ ఎలా ఉంటుందనేది ఆసక్తికరంగా మారింది. ఇక శ్రీకాంత్ ప్రతినాయకుడి పాత్ర పోషించిన ‘యుద్ధం శరణం’ టీజర్ వ్యూస్ ఇప్పటికే దాదాపు రెండున్నర మిలియన్స్కు చేరుకున్నాయి. బేసికల్గా ఇది థ్రిల్లర్ మూవీనే అయినా ఇందులో బోలెడన్ని రసాలు మిళితమై ఉన్నాయని దర్శకుడు కృష్ణ చెబుతున్నారు. ఈ యేడాది ఇప్పటికే ‘రారండోయ్ వేడుక చూద్దాం’తో విజయాన్ని అందుకున్న నాగచైతన్యకు ‘యుద్ధం శరణం’ ఏ రేంజ్ సక్సెస్ అందిస్తుందో చూడాలి.
yuva samrat akkineni nagachaitanya latest moovee ‘yuddham saranam’ teaser soshal medialo oo pakka hal chal chestunte maro pakka ee sinima fust singil rileejaindi. oo private ef.em. station dwara chaitu deenini vidudala chesaru.kotta darsakulanu parichayam cheyadamlo varahi chalana chitra panthaane vaeru. jayaapajayaalato nimittam lekunda saayi korrapati kottavaallaku avakaasam istune unnaaru. taajaagaa akkineni nagachaitanya heeroga aayana nirmistunna chitram dwara krishna ar.vi. marimuttunu darsakudigaa parichayam chestunnaru. ‘pellichoopulu’ fame vivek sagar sangeetam andistunna ee sinimaaku sambandhinchina toli geetaanni rakshabandhan kaanukagaa vidudala chesaru. ee melody geetam tanaku vyaktigatamgaa entho nachindani chaitu chebutunnadu.‘yuddham saranam’ chitramlo nagachaitanya sarasana lavanya tripaati naayikagaa natistondi. visesham emante ee dehradoon chinnadi ippatike chaitu tandri nagarjuna sarasana ‘soggade chinni nayana’loo natinchi akkineni fansku aaraadhyanaayikagaa maaripoyindi. marippudu chaitu-lavanya aan screen romans ela untundanedi aasaktikaramgaa maarindi. ika srikant pratinaayakudi paatra pooshinchina ‘yuddham saranam’ teaser vyuus ippatike daadaapu rendunnara milliansku cherukunnayi. besikalga idhi thriller mooveene aina indulo boledanni rasalu militamai unnaayani darsakudu krishna chebutunnaru. ee yedadi ippatike ‘rarandoy veduka chuddam’thoo vijayaanni andukunna naagachaitanyaku ‘yuddham saranam’ e range suxes andistundo chudali.